Ewwḍen aY-d yir issalen ussan agi ineggura d akken Kamal Fexxar, Amẓavi n TYerdayt, ittaḥves. Ittaḥves imi d-ikkar d aqerruy n uYref amẓavi akken ad nethen i udavu amaḥrus n Llezzayer.
Syin ewwin t ar lḥevs. Di lḥevs âezlen t meskin. Am uYarda n ljjama, laẓ d usemmiḍ maca d laẓ d uzYal anda illa netta ternuḍ as tizitt d tzaYriwin. Mi t ssufYen si laâzil ḍeqren t ar gar imaḥvas nniḍen, ar gar imakaren d imenYiyen. Buṣant ur yuksan. Nesla daYen d akken ittwaâser di lḥevs. Anecta ma illa d tidett ur aY issewham ara imi nessen icenga nneY. Neẓra ur ssinen dacu i d izerfan n umdan ur as sinen tikli i tYerma. Qqujren, sevken di yir tallit. Ur tturevan ur ẓwiren. Akken isen txedmeḍ ad twaḥleḍ, akken isen teddiḍ macci akken.
Ṛṛegmen daYen d akken immut gar ifassen nsen. Anecta ivan d asiged di medden, deg Imẓaviyen nniḍen i d iswi nsen. Imi kra sevtutin fellas iYmisen, d imsulṭa n Llezzayer ur ten id-yuli wawal. Ur d-nnin ih ur d-nnin uhu! Unfen as i temsalt tettejgugul gar wisen d ahat, gar ur umineY d izmer lḥal.
Maca atan ar tagara atan a t awin ar zdat n zujj. Am akken yukar neY inYa. Maca limer d tidett illa kra n teYdemt illan di Llezzayer dacu ar as d-yinni zujj? Ayen a mmi i tcebleḍ Icâembiyen? Ayen akka tugiḍ ad tessendiḍ azagur ik ad qqeṣren fell as Waâraven? Maca taYdemt ulac. Zujj am tẓebbujt i ived. Akken is d-nnan ad yeg akken. Udem d azuran.
Tura ayen irjjan Fexxar d ayen ivanen. Ad t baṣṣin ar lḥevs akken ad t erren d “amedya”. Amzun illa kra n win ara qenâen, ara ssigden ad yerr taqejjirt. Netta ihwa asen kan. Tikli n Imẓaviyen am tin n Iqvayliyen d tin ImaziYen d tirni: ar tlelli d uzarug. Am assa ad tfejjejj tafat fell aneY.
Sya ar din, akka assa, id-iqqimen i Fexxar ala laẓ. Atan ar wassa 18 neY 19 n wussan d netta ur tekki tleqqimt imi-s, ur tt isevlaâ. Amek ara teḍru yid-s imi ur d-iqqim wawal ur d-iqqim uYiḍi?
kab_Latn kab_Latn kab_Latn kab_Latn kab_Latn kab_Latn